
28 Σεπτεμβρίου 2004 


ΝΟΜΟΣ ΥΠΆΡΙΘ.3263 

Μειοδοτικό σύστημα ανάθεσης των δημόσιων έργων και 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Ανάδειξη αναδόχου εκτέλεσης των έργων 

1. Η ανάθεση της κατασκευής των δημόσιων έργων γί¬ 
νεται υποχρεωτικά στην εργοληπτική επιχείρηση ή κοινο¬ 
πραξία η οποία προσέφερε τη χαμηλότερη τιμή, υπό τον 
όρο ότι καλύπτει όλες τις προϋποθέσεις συμμετοχής στο 
διαγωνισμό. 

2. Μετάτον κατά νόμο έλεγχο της νομιμότητας της δια¬ 
δικασίας ανάθεσης από το Ελεγκτικό Συνέδριο και πριν 
τη σύναψη της σύμβασης, η Προϊστάμενη Αρχή ζητεί 
από την εργοληπτική επιχείρηση ή κοινοπραξία που ανα- 
δείχθηκε μειοδότης, τάσσοντας προθεσμία τριάντα (30) 
ημερών, να προσκομίσει εκ νέου, επικαιροποιημένα, τα 
δικαιολογητικά συμμετοχής που προσκομίσθηκαν στο 
διαγωνισμό και έχει τυχόν λήξει ο χρόνος ισχύος τους, 
επιπλέον δε, σε κάθε περίπτωση, πιστοποιητικό περί μη 
κηρύξεως σε πτώχευση, εκκαθάριση και αναγκαστική 
διαχείριση. Το πιστοποιητικό αυτό πρέπει να φέρει απα¬ 
ραίτητα χρόνο έκδοσης μετά την κοινοποίηση της σχετι¬ 
κής πρόσκλησης της υπηρεσίας. Αν η τεθείσα προθε¬ 
σμία παρέλθει άπρακτη ή αν τα προσκομισθέντα δικαιο- 
λογητικά είναι ελλιπή ή αν εξέλιπαν οι προϋποθέσεις υπό 
τις οποίες έγινε δεκτός στο διαγωνισμό ο μειοδότης, 
εξετάζεται η ανάθεση της κατασκευής στην αμέσως 
επόμενη, κατά σειρά μειοδοσίας, εργοληπτική επιχείρη¬ 
ση ή κοινοπραξία υπό τις ίδιες προϋποθέσεις και ούτω 
καθεξής έως ότου καταστεί δυνατή η ανάθεση, υπό την 
επιφύλαξη του άρθρου 2 του παρόντος. Η εγγύηση συμ¬ 
μετοχής των τριών πρώτων κατά σειρά μειοδοσίας υπο¬ 
ψηφίων επιστρέφεται μετά την υπογραφή της σύμβα¬ 
σης. Η μη έγκαιρη προσκόμιση των ως άνω δικαιολογη- 
τικών, για λόγους που οφείλονται σε υπαιτιότητα του 
μειοδότη, έχει ως συνέπεια την άμεση κατάπτωση της 
εγγυητικής επιστολής συμμετοχής και αποτελεί λόγο 
πειθαρχικής δίωξης κατά τις διατάξεις του Π.Δ. 278/ 
1999 (ΦΕΚ 232 Α'). Σε περίπτωση μειοδότη κοινοπρα¬ 


ξίας, τις συνέπειες του προηγούμενου εδαφίου υφίστα- 
ταιτο υπαίτιο μέλος της. 

3. Οι διατάξεις των προηγούμενων παραγράφων εφαρ¬ 
μόζονται υποχρεωτικά και στην περίπτωση διαγωνισμού 
μεταξύ περιορισμένου αριθμού επιχειρήσεων, όταν η 
ανάθεση γίνεται επί τη βάσει της οικονομικής προσφοράς 
τωνδιαγωνιζομένων. Στις περιπτώσεις διαγωνισμών μετά 
συστήματα προσφοράς: α) μελέτη και κατασκευή, β) 
αξιοποίηση ακινήτων με αντιπαροχή και γ) μερική ή ολική 
αυτοχρηματοδότηση του έργου με διάφορα ανταλλάγ¬ 
ματα, ο ανάδοχος αναδεικνύεται κατά τις ειδικές περί αυ¬ 
τών διατάξεις. 

Άρθρο 2 

Έγκριση του αποτελέσματος της δημοπρασίας 

1. Η δημοπρασία δεν ολοκληρώνεται πριν εγκριθεί το 
αποτέλεσμά της από την Προϊσταμένη Αρχή. 

2. Η διαδικασία ή και το αποτέλεσμα της δημοπρασίας 
ακυρώνεται πριν την έκδοση της κατακυρωτικής απόφα¬ 
σης με αιτιολογημένη απόφαση της Προϊσταμένης Αρχής, 
ενώ και η εκδοθείσα απόφαση κατακύρωσης ανακαλείται 
από την ίδια, πριν τη σύναψη της σύμβασης, εφόσον συ¬ 
ντρέχει έστω και μια από τις ακόλουθες περιπτώσεις: 

α) Κατάτη διεξαγωγή του διαγωνισμού εμφιλοχώρησαν 
παραβιάσεις των κειμένων διατάξεων ή των όρων της δια¬ 
κήρυξης, οι οποίες επηρεάζουντο αποτέλεσμα της δημο¬ 
πρασίας και δεν μπορούν να αποκατασταθούν αλλιώς πα¬ 
ρά με την ακύρωση του αποτελέσματος. 

β) Η οικονομική προσφορά του τελικού μειοδότη κρίνε- 
ται μη ικανοποιητική για τον κύριο του έργου. Στην περί¬ 
πτωση αυτή, επαναλαμβάνεται ο διαγωνισμός και, αν δεν 
επιτευχθεί καλύτερη τιμή για τον κύριο του έργου, επακο¬ 
λουθεί νέα δημοπράτηση. 

γ) Ο συναγωνισμός δεν υπήρξε επαρκής ή υπάρχουν 
βάσιμες ενδείξεις ότι οι διαγωνιζόμενοι συνεννοήθηκαν 
για να αποφύγουν τον πραγματικό συναγωνισμό. 

Σε περίπτωση ακύρωσηςτου αποτελέσματος της δημο¬ 
πρασίας ή ανάκλησης της σχετικής αποφάσεως λόγω συ¬ 
νεννόησης των διαγωνιζομένων, οι συνεννοηθέντες απο¬ 
κλείονται από την καθ’ οιονδήποτε τρόπο συ μμετοχή στην 
εκτέλεση του προς ανάθεση έργου και κινείται εναντίον 
τους υποχρεωτικά, με πρωτοβουλία της Προϊσταμένης 
Αρχής, η προβλεπόμενη από τις κείμενες διατάξεις πει¬ 
θαρχική διαδικασία. 

3. Η Προϊστάμενη Αρχή μπορεί, με αιτιολογημένη από¬ 
φασή της, αν διαπιστώσει ότι εμφιλοχώρησαν λάθη ή πα¬ 
ραλείψεις κατά τη διαδικασία του διαγωνισμού, να ακυρώ¬ 
σει μερικά τη διαδικασία της δημοπρασίας ή να αναμορ¬ 
φώσει το αποτέλεσμά της, ή να διατάξει την επανάληψή 
της από το σημείο που συντελέστηκε το λάθος ή η παρά¬ 
λειψη. 

4. Η Προϊσταμένη Αρχή μπορεί με αιτιολογημένη από¬ 
φασή της να ανακαλέσει τη διακήρυξη του διαγωνισμού, 
σε οποιοδήποτε στάδιο της διαδικασίας, αν δεν έχει πλέ¬ 
ον ενδιαφέρον στην εκτέλεση του έργου, ή προκειμένου 
να δημοπρατήσει πάλι το έργο με τροποποίηση των αρχι¬ 
κών όρων ή να το κατασκευάσει με οποιονδήποτε άλλο 
νόμιμο τρόπο. Η Προϊσταμένη Αρχή μπορεί επίσης, με αι¬ 
τιολογημένη απόφασή της, να ανακαλέσει τη διακήρυξη 
του διαγωνισμού, αν η σύμβαση δεν έχει συναφθεί ή έχει 
καταστεί βέβαιο ότι δεν πρόκειται να συναφθεί μέσα σε 
διάστημα δώδεκα (12) μηνών από την ημέρα δημοσίευ¬ 
σης της διακήρυξης, ή δεκαοκτώ (18) μηνών, στις περι¬ 
πτώσεις διαγωνισμού με προεπιλογή ή με εφαρμογή του 
συστήματος προσφοράς που περιλαμβάνει μελέτη-κατα- 
σκευή.Το αμέσως προηγούμενο εδάφιο δεν εφαρμόζεται 
στην περίπτωση εφαρμογής του συστήματος προσφο¬ 
ράς για την αξιοποίηση ακινήτων από τον εργοδότη με το 
σύστημα της αντιπαροχής, καθώς και του συστήματος 
προσφοράς που περιλαμβάνει τη μερική ή ολική αυτο¬ 
χρηματοδότηση έργου, με διάφορα ανταλλάγματα. 

5. Τα έξοδα των εκ του νόμου απαραίτητων δημοσιεύ¬ 
σεων της διακήρυξης της δημοπρασίας στην οποία ανα- 
δείχθηκε ανάδοχος βαρύνουν τον ίδιο και εισπράττονται 
με τον πρώτο λογαριασμό πληρωμής του έργου. Τα έξο¬ 
δα δημοσιεύσεων των τυχόν προηγούμενων διαγωνι¬ 
σμών για την ανάθεση του ίδιου έργου, καθώς και τα έξο¬ 
δα των μη απαραιτήτων εκ του νόμου δημοσιεύσεων βα¬ 
ρύνουν την αναθέτουσα αρχή και καταβάλλονται από τις 
πιστώσεις του έργου. 

Άρθρο 3 

Διαδικασία κατάθεσης και εξέτασης προσφορών 

1. Η ανοιχτή δημοπρασία και η φάση υποβολής των 
προσφορών στη δημοπρασία με προεπιλογή διεξάγονται 
ημέρα Δευτέρα ή Πέμπτη, με ώρα λήξης παραλαβής των 
προσφορών την 10η π.μ. Αν για οποιονδήποτε λόγο δεν 
διενεργηθεί η δημοπρασία κατά την αρχικά οριζόμενη 
ημέρα, διενεργείται σε άλλη ημερομηνία που προσδιορί¬ 
ζεται επίσης στη διακήρυξη. Όταν ως σύστημα προσφο¬ 
ράς εφαρμόζεται ολική ή μερική αυτοχρηματοδότηση με 
διάφορα ανταλλάγματα, οι προσφορές κατατίθενται κά¬ 
θε εργάσιμη ημέρα της εβδομάδας. Με αποφάσεις των 
κατά τόπους νομαρχών και για διαγωνισμούς που διεξά¬ 
γονται σε νησιά μπορεί να καθορίζεται μία επιπλέον ημέ¬ 
ρα της εβδομάδας για τη διεξαγωγή των δημοπρασιών 
των φορέων του νομού. 

2. Η κατάθεση των δικαιολογητικών συμμετοχής των 
διαγωνιζομένων, των οικονομικών προσφορών, καθώς 
και των τεχνικών, στις περιπτώσεις που προβλέπεται κα¬ 
τά το νόμο η υποβολή τους, γίνεται ταυτόχρονα. Η παρα¬ 
λαβή και η εξέταση των προσφορών στην ανοιχτή δημο¬ 
πρασία γίνεται από την Επιτροπή Διαγωνισμού αυθημε¬ 
ρόν, σε δημόσια συνεδρίαση και σε ενιαίο στάδιο, το 
οποίο περιλαμβάνει τον έλεγχο των δικαιολογητικών συμ¬ 
μετοχής, την αποσφράγιση και τον έλεγχο των οικονομι¬ 
κών προσφορών και την υποβολή του πρακτικού της για 


το αποτέλεσμα της δημοπρασίας. Για τη συγκρότηση, 
σύνθεση και λειτουργία της Επιτροπής Διαγωνισμού 
εφαρμόζονται ανάλογα οι διατάξεις του άρθρου 22 του 
Π.Δ. 609/1985 (ΦΕΚ223 Α') και, συμπληρωματικά, των άρ¬ 
θρων 13-15του Ν. 2690/1999 (ΦΕΚ45 Α'). Όπου στις κεί¬ 
μενες διατάξεις αναφέρεται η Επιτροπή Εισήγησης για 
Ανάθεση, νοείται αντίστοιχα η Επιτροπή Διαγωνισμού του 
παρόντος νόμου. 

Στα έργα συνολικού προϋπολογισμού μέχρι το ανώτα¬ 
το όριο της δεύτερης τάξης του Μητρώου Εργοληπτικών 
Επιχειρήσεων (Μ.Ε.ΕΠ.), χωρίς να συνυπολογίζονται τα 
κονδύλια της αναθεώρησης και του Φόρου Προστιθέμε¬ 
νης Αξίας (Φ.Π.Α.), η Επιτροπή Διαγωνισμού αποτελείται 
από τρία υπηρεσιακά μέλη. Στην περίπτωση αυτή παρί- 
σταται και ένας εκπρόσωπος των εργοληπτικών οργανώ¬ 
σεων με τον αναπληρωτή του, ο οποίος ορίζεται με την 
απόφαση συγκρότησης της Επιτροπής Διαγωνισμού από 
αυτούς που υποδεικνύονται από τις πανελλήνιες εργολη¬ 
πτικές οργανώσεις, χωρίς να μετέχει στις διαδικασίες του 
διαγωνισμού. Για τον εκπρόσωπο αυτόν και τον αναπλη¬ 
ρωτή του δεν υπάρχει κώλυμα για τη συμμετοχή τους στο 
διαγωνισμό. Κατά τα λοιπά για τη συγκρότηση και λει¬ 
τουργία της εφαρμόζονται οι διατάξεις του άρθρου 21 
του Π.Δ. 609/1985 και συμπληρωματικά των άρθρων 13- 
15 του Ν. 2690/1999. 

3. Κατά την υποβολή των δικαιολογητικών συμμετοχής 
και των οικονομικών προσφορών, η Επιτροπή Διαγωνι¬ 
σμού ελέγχει τη νομιμοποίηση των προσώπων που τα 
υποβάλλουν, εκτός της περιπτώσεως της ταχυδρομικής 
αποστολής των προσφορών, όταν αυτή επιτρέπεται κατά 
τις κείμενες διατάξεις. Μετά την ολοκλήρωση της παρα¬ 
λαβής των προσφορών και καταγραφής των δικαιολογη- 
τικών συμμετοχής, ελέγχεται και επιστρέφεταιτο πρωτό¬ 
τυπο της βεβαίωσης εγγραφής στο Μ.Ε.ΕΠ. και ακολου¬ 
θεί αμέσως η αποσφράγιση των οικονομικών προσφορών 
και ανακοίνωση των επί μέρους στοιχείων τους τα οποία 
καταχωρούνται στο πρακτικό. Η διαδικασία περατώνεται 
την ίδια ημέρα με την υπογραφή των υποβληθέντων δι- 
καιολογητικών και των οικονομικών προσφορών των δια- 
γωνιζομένων από τα μέλη της Επιτροπής. Η μη υποβολή 
οποιουδήποτε από τα δικαιολογητικά συμμετοχής που 
προβλέπονται στη διακήρυξη καθιστά την προσφορά 
απαράδεκτη. 

4. Ο πλήρης έλεγχος των δικαιολογητικών συμμετοχής 
και των οικονομικών προσφορών ολοκληρώνεται την ημέ¬ 
ρα της δημοπρασίας και διενεργείται κατά τη σειρά της 
μειοδοσίας, αρχίζοντας από τον πρώτο μειοδότη. Αν η 
ολοκλήρωση του ελέγχου δεν είναι δυνατή την ίδια ημέ¬ 
ρα, λόγω του μεγάλου αριθμού των προσφορών, ελέγχο¬ 
νται τουλάχιστον οι δέκα πρώτες κατά σειρά μειοδοσίας 
προσφορές. Στην περίπτωση αυτή η διαδικασία συνεχίζε¬ 
ται τις επόμενες εργάσιμες ημέρες, εκτός αν υφίσταται 
σπουδαίος λόγος για την αναβολή της σε ημέρα και ώρα 
που ανακοινώνεται με τοιχοκόλληση στον πίνακα ανακοι¬ 
νώσεων της υπηρεσίας. 

5. Η εφαρμογή της όλης διαδικασίας καταχωρείται στο 
πρακτικό της Επιτροπής Διαγωνισμού ή σε παράρτημά 
του που υπογράφεται από τον Πρόεδρο και τα μέλη της. 
Ακολουθεί ανακοίνωση του Προέδρου της Επιτροπής, σε 
πίνακα της υπηρεσίας στην οποία διεξάγονται οι ανοιχτές 
συνεδριάσεις της, με την οποία γνωστοποιείται στους 
διαγωνιζομένους ότι το Πρακτικό διατίθεται για ενημέρω¬ 
σή τους και ότι μπορούν μέσα σε πέντε (5) ημέρες από την 

ανωτέρω ανακοίνωση να υποβάλλουν όλες τις τυχόν εν¬ 
στάσεις τους, οι οποίες απευθύνονται στην Προϊστάμενη 
Αρχή. 

6. Αν κατά του ανωτέρω πρακτικού δεν υποβληθούν εν¬ 
στάσεις, η Επιτροπή Διαγωνισμού ολοκληρώνει το πρακτι¬ 
κό για το αποτέλεσμα της δημοπρασίας και το υποβάλει 
στην Προϊσταμένη Αρχή, η οποία εγκρίνει το αποτέλεσμα, 
επιφυλασσομένωντωνδιατάξεωντου άρθρου 2του παρό¬ 
ντος. Αν υποβληθούν ενστάσεις, η Επιτροπή Διαγωνισμού 
τις διαβιβάζει μαζί με το πρακτικό και τη γνώμη της στην 
Προϊσταμένη Αρχή, η οποία εκδικάζει τις ενστάσεις, απο¬ 
φασίζει και τελικά εγκρίνει το αποτέλεσμα. Αν η ισχύς της 
προσφοράς του αναδειχθέντος μειοδότη έχει λήξει και δεν 
συμφωνεί στην παράταση ισχύος της προς το σκοπό σύ¬ 
ναψης της σύμβασης, η Προϊσταμένη Αρχή απευθύνεται 
στο δεύτερο κατά σειρά μειοδότη, στον οποίο κατακυρώ¬ 
νει το διαγωνισμό αν αυτός συμφωνεί στην παράταση και 
ούτω καθεξής, υπό την επιφύλαξη, και στην περίπτωση αυ¬ 
τή, των διατάξεων του άρθρου 2 του παρόντος. 

Άρθρο 4 
Εγγυήσεις 

1. Για την ανάληψη της κατασκευής του έργου απαι¬ 
τείται η παροχή εγγύησης καλής εκτέλεσης του έργου. 
Η εγγύηση κατατίθεται κατά την υπογραφή της σύμβα¬ 
σης και το ύψος της ανέρχεται γενικά σε ποσοστό πέντε 
τοις εκατό (5%) του προϋπολογισμού της υπηρεσίας. 
Στον προϋπολογισμό περιλαμβάνεται το κονδύλιο των 
απροβλέπτων και δεν περιλαμβάνονται τα κονδύλια της 
αναθεώρησης και του Φ.Π.Α. Στις περιπτώσεις ειδικών ή 
σημαντικών έργων, ή αν ο χρόνος εκτέλεσης του έργου 
έχει ιδιαίτερη σημασία, η Διακήρυξη μπορεί να ορίζει με¬ 
γαλύτερο ποσοστό εγγύησης, όχι όμως πέραν του δέκα 
τοις εκατό (10%) του προϋπολογισμού της υπηρεσίας. 
Σε περίπτωση απευθείας ανάθεσης ή διαγωνισμού με¬ 
ταξύ περιορισμένου αριθμού επιχειρήσεων, ορίζεται 
ομοίως με τη σύμβαση εγγύηση μέχριτου ποσοστού του 
προηγούμενου εδαφίου. 

2. Σε κάθε διακήρυξη ορίζεται υποχρεωτικά ένα όριο 
ποσοστού έκπτωσης, πάνω από το οποίο ο ανάδοχος εί¬ 
ναι υποχρεωμένος να προσκομίζει, επιπλέον της εγγύη¬ 
σης της προηγούμενης παραγράφου, πρόσθετη εγγύηση 
καλής εκτέλεσης ως ακολούθως: για τις πρώτες δέκα 
εκατοστιαίες μονάδες έκπτωσης μετά το ως άνω όριο, μι- 
σή (0,5) εκατοστιαία μονάδα εγγύησης για κάθε μονάδα 
έκπτωσης. Για τις επόμενες δέκα εκατοστιαίες μονάδες 
έκπτωσης, μία (1) μονάδα για κάθε μονάδα έκπτωσης. Τέ¬ 
λος, για τις επόμενες μονάδες έκπτωσης, μιάμιση (1,5) 
μονάδα εγγύησης για κάθε μονάδα έκπτωσης έως ότου 
συμπληρωθεί συνολικό ποσοστό εγγύησης τριάντα πέντε 
τοις εκατό (35%) του προϋπολογισμού της υπηρεσίας, 
όπως αυτός ορίζεται πιο πάνω. 

3. Με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων, που εκδίδεται μετά από 
γνώμη του Συμβουλίου Δημόσιων Έργων, ορίζεται για 
όλα τα εκτελούμενα στη χώρα δημόσια έργα ενιαίο όριο 
ανά κατηγορία και είδος έργου, άνω του οποίου ισχύει 
υποχρεωτικά η προηγούμενη παράγραφος 2. Μέχρι την 
έκδοση της απόφασης το ποσοστό αυτό ορίζεται κατά 
την παράγραφο 2. Σε ορισμένους νομούς που παρου¬ 
σιάζουν, για διάφορους λόγους, ιδιαίτερες δυσχέρειες 
στην εκτέλεση των έργων και για έργα προϋπολογισμού 
μέχριτου ανώτατου ορίου της 2ης τάξης του Μ.Ε.ΕΠ., εί¬ 


ναι δυνατός ο ορισμός, με την ίδια απόφαση, μεγαλύτε¬ 
ρου ορίου εφαρμογής της παραγράφου 2 του παρόντος 
άρθρου, ανά κατηγορία και είδος έργου; για τις εργολη¬ 
πτικές επιχειρήσεις που έχουν την έδρα τους στο νομό 
όπου εκτελείταιτο έργο. Γ ια έργα που εκτελούνται σε νη¬ 
σιωτικές περιοχές το παραπάνω εδάφιο εφαρμόζεται 
υποχρεωτικά. 

4. Αν, για λόγους που αφορούντον κύριο του έργου, δεν 
είναι δυνατή η έναρξη των εργασιών μετά την υπογραφή 
της σύμβασης, ο ανάδοχος, πέραν της, κατά τις κείμενες 
διατάξεις, αποζημίωσης του για τις θετικές ζημίες μετά 
την υποβολή έγγραφης όχλησης, μπορεί να υποβάλλει αί¬ 
τηση προς τη Διευθύνουσα Υπηρεσία για επιστροφή της 
πρόσθετης εγγύησης της παραγράφου 2 του παρόντος. 
Επί της αιτήσεως αποφασίζει αιτιολογημένα η Προϊστα- 
μένη Αρχή, εντός μηνάς από την υποβολή της, κατόπιν ει- 
σηγήσεως της Διευθύνουσας Υπηρεσίας. Ο ανάδοχος 
υποχρεούται να προσκομίσει εκ νέου την πρόσθετη εγ¬ 
γύηση, όταν καταστεί δυνατή η έναρξη των εργασιών στο 
έργο και εντός δεκαπέντε (15) ημερών από της εγγράφου 
σχετικής προσκλήσεως της Διευθύνουσας Υπηρεσίας, 
άλλως κηρύσσεται υποχρεωτικά έκπτωτος, εκτός αν έχει 
κινηθεί η διαδικασία διάλυσης από τον ανάδοχο. Κατά τα 
λοιπά ως προς τη διαδικασία της έκπτωσης, τις συνέπει¬ 
ες και τη συνέχιση και ολοκλήρωση του έργου έχουν 
εφαρμογή οι διατάξεις του άρθρου 6 του παρόντος. 

5. Για τις τυχόν συμπληρωματικές συμβάσεις που υπο¬ 
γράφονται στα πλαίσια της αρχικής σύμβασης, ο ανάδο¬ 
χος είναι υποχρεωμένος να καταθέσει πριντην υπογραφή 
συμπληρωματική εγγύηση, το ποσοστό της οποίας υπο¬ 
λογίζεται στο ποσό της συμπληρωματικής σύμβασης και 
ισούται με το γενικό ποσοστό που αναφέρεται στην πα¬ 
ράγραφο 1 του παρόντος άρθρου, στο οποίο προστίθεται 
το ήμισυ του ποσοστού που ενδεχομένως προκύπτει κα¬ 
τά την παράγραφο 2. 

6. Οι εγγυήσεις που προβλέπονται στις προηγούμενες 
παραγράφους, οι εγγυήσεις για τη συμμετοχή στους 
διαγωνισμούς, καθώς και οι εγγυήσεις για τηντυχόν λαμ- 
βανόμενη προκαταβολή, παρέχονται με εγγυητικές επι¬ 
στολές του Ταμείου Συντάξεων Μηχανικών Εργοληπτών 
Δημοσίων Έργων (Τ.Σ.Μ.Ε.Δ.Ε.), ή τραπεζών που λει¬ 
τουργούν νόμιμα στην Ελλάδα ή οποιοδήποτε άλλο κρά- 
τος-μέλος της Ευρωπαϊκής Ένωσης (Ε.Ε.) ή του Ευρω¬ 
παϊκού Οικονομικού Χώρου (Ε.Ο.Χ.) ή του Παγκόσμιου 
Οργανισμού Εμπορίου (Π.Ο.Ε.), συνοδευόμενες από 
επίσημη μετάφραση τους στην ελληνική γλώσσα. Μπο¬ 
ρεί επίσης να παρέχονται και με γραμμάτιο του Ταμείου 
Παρακαταθηκών και Δανείων για παρακατάθεση σε αυτό 
του αντίστοιχου χρηματικού ποσού ή χρεογράφων που 
προβλέπεται η τέτοια χρήση τους και με την τιμή που 
προβλέπουν για αυτά οι ειδικές διατάξεις. 

Οι ως άνω εγγυητικές επιστολές πρέπει, προκειμένου 
να γίνουν αποδεκτές απάτην υπηρεσία, να απευθύνονται 
στην Αρχή που διεξάγει το διαγωνισμό, ή στο φορέα κα¬ 
τασκευής ή στον κύριο του έργου, να αναφέρουν σαφώς 
τα στοιχεία της επιχείρησης υπέρ της οποίας παρέχο¬ 
νται, τον τίτλο του έργου, το ποσό για το οποίο παρέχε¬ 
ται η εγγύηση και το χρόνο ισχύος, όπως αυτά προβλέ- 
πονται στη διακήρυξη, επιπλέον δε να περιλαμβάνουν 
παραίτηση του εγγυητή από το δικαίωμα διζήσεως και 
υπόσχεση για την απροφάσιστη καταβολή του ποσού, 
εντός πέντε (5) ημερών από την ημέρα λήψεως της σχε¬ 
τικής ειδοποιήσεως. 




5570 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


7. Οι εγγυήσεις των προηγούμενων παραγράφων κατα¬ 
πίπτουν πάντοτε υπέρ του κυρίου του έργου και καλύ¬ 
πτουν στο σύνολο τους και χωρίς καμία διάκριση την πλή¬ 
ρη και πιστή εφαρμογή όλων ανεξαιρέτως των όρων της 
σύμβασης από τον ανάδοχο και κάθε απαίτηση του κυρί¬ 
ου απέναντι στον ανάδοχο που προκύπτει από την εκτέ¬ 
λεση ή και εξαιτίαςτου έργου. Η κατάπτωση γίνεται με αι¬ 
τιολογημένη απόφαση της Διευθύνουσας Υπηρεσίας. Η 
τυχόν υποβολή ενστάσεως κατά της αποφάσεως αυτής 
δεν αναστέλλει τη διαδικασία είσπραξης της εγγύησης. 

8. Η εγγύηση καλής εκτέλεσης συμπληρώνεται με κρα¬ 
τήσεις που γίνονται σε κάθε πληρωμή προς τον ανάδοχο. 
Οι κρατήσεις ανέρχονται σε πέντε τοις εκατό (5%) στην 
πιστοποιούμενη αξία των εργασιών και σε δέκα τοις εκα¬ 
τό (10%) στην αξίατων υλικών που περιλαμβάνονται προ¬ 
σωρινά στην πιστοποίηση, μέχρις ότου αυτά ενσωματω¬ 
θούν στις εργασίες. Οι κρατήσεις μπορεί να αντικαταστα- 
θούν οποτεδήποτε από τον ανάδοχο, μερικά ή ολικά, με 
ισόποση εγγυητική επιστολή. Οι εγγυήσεις της παραγρά¬ 
φου αυτής περιορίζονται κατά ποσοστό πέντε τοις εκατό 
(5%) επί της αξίας των εργασιών που περιλαμβάνονται 
στις εγκεκριμένες από την υπηρεσία επιμετρήσεις. Η μεί¬ 
ωση αποφασίζεται από τη Διευθύνουσα Υπηρεσία, ύστε¬ 
ρα από αίτηση του αναδόχου, συνοδευόμενη από ειδικό 
απολογισμό των εργασιών των οποίων έχουν εγκριθεί οι 
επιμετρήσεις. 

9. Αν αποφασισθεί από τον κύριο ή το φορέα κατασκευ¬ 
ής του έργου μείωση των εργασιών της σύμβασης, που 
συνεπάγεται και μείωση του προς καταβολή συμβατικού 
ποσού, η εγγύηση καλής εκτέλεσης του έργου μειώνεται 
αναλόγως με τη μείωση του συμβατικού ποσού. Η μείωση 
των εγγυήσεων αποφασίζεται από τη Διευθύνουσα Υπη¬ 
ρεσία του έργου, κατόπιν αιτήσεως του αναδόχου. 

10. Με την ολοκλήρωση της εκτέλεσης και πιστοποίη¬ 
σης εργασιών που ανέρχονται σε ποσοστό τριάντα τοις 
εκατό (30%) της αρχικής ή συμπληρωματικής σύμβασης, 
επιστρέφεται, με αίτηση του αναδόχου και σχετική από¬ 
φαση της Διευθύνουσας Υπηρεσίας, ποσοστό τριάντα 
τοις εκατό (30%) της τυχόν πρόσθετης εγγύησης. Εν συ¬ 
νεχεία κάθε φορά που αυξάνονται οι εκτελεσθείσες και πι- 
στοποιηθείσες εργασίες κατά δέκα (10) ποσοστιαίες μο¬ 
νάδες, επιστρέφεται ανάλογο ποσοστό της τυχόν πρό¬ 
σθετης εγγύησης, ενώ με την έκδοση της βεβαίωσης 
περάτωσης του έργου επιστρέφεται το σύνολό της. 

Η εγγύηση της πρώτης παραγράφου του παρόντος άρ¬ 
θρου περιορίζεται σε ποσοστό σαράντα τοις εκατό (40%) 
της αρχικής εγγύησης, όπως τυχόν συμπληρώθηκε κατό¬ 
πιν της υπογραφής συμπληρωματικών συμβάσεων, αμέ¬ 
σως μετά την έγκριση του Πρωτοκόλλου Προσωρινής 
Παραλαβής. Το σύνολο της εγγύησης της πρώτης παρα¬ 
γράφου επιστρέφεται χωρίς καθυστέρηση αμέσως μετά 
την έγκριση του Πρωτοκόλλου Οριστικής Παραλαβής και 
τη σύνταξη του τελικού λογαριασμού του έργου. 

Άρθρο 5 

Ποινικές ρήτρες για παραβίαση προθεσμιών έργου 

1. Με τη σύμβαση ορίζονται οι ποινικές ρήτρες οι οποί¬ 
ες καταπίπτουν υπέρ του κυρίου του έργου, αν ο ανάδο- 
χος υπερβεί, με υπαιτιότητα του, τη συνολική καιτις τυχόν 
τεθείσες τμηματικές προθεσμίες κατασκευής του έργου. 
Οι ποινικές ρήτρες καταπίπτουν με αιτιολογημένη από¬ 
φαση της Διευθύνουσας Υπηρεσίας και παρακρατούνται 
από τον αμέσως επόμενο λογαριασμό του έργου. Η κα¬ 


τάπτωση των ποινικών ρητρών για υπέρβαση της συνολι¬ 
κής και των αποκλειστικών τμηματικών προθεσμιών δεν 
ανακαλείται. Οι ποινικές ρήτρες για υπέρβαση των ενδει¬ 
κτικών τμηματικών προθεσμιών ανακαλούνται υποχρεω¬ 
τικά αν το έργο περατωθεί μέσα στη συνολική προθεσμία 
και τις εγκεκριμένες παρατάσεις της. 

2. Η ποινική ρήτρα που επιβάλλεται στον ανάδοχο για 
κάθε ημέρα υπέρβασης της συνολικής προθεσμίας ορί¬ 
ζεται σε δεκαπέντε τοις εκατό (15%) της μέσης ημερή¬ 
σιας αξίας του έργου και επιβάλλεται για αριθμό ημερών 
ίσο με το είκοσι τοις εκατό (20%) της προβλεπόμενης από 
τη σύμβαση αρχικής συνολικής προθεσμίας. Για τις επό¬ 
μενες ημέρες μέχρι ακόμα δεκαπέντε τοις εκατό (15%) 
της αρχικής συνολικής προθεσμίας η ποινική ρήτρα για 
κάθε ημέρα ορίζεται σε είκοσι τοις εκατό (20%) της μέσης 
ημερήσιας αξίας του έργου. 

Ως μέση ημερήσια αξία νοείται το πηλίκο του συνολικού 
χρηματικού ποσού της σύμβασης, μαζί με το ποσό των τυ¬ 
χόν συμπληρωματικών συμβάσεων και χωρίς την αναθε¬ 
ώρηση και το Φόρο Προστιθέμενης Αξίας (Φ.Π.Α.), προς 
τη συνολική προθεσμία του έργου. 

Οι ποινικές ρήτρες που επιβάλλονται για την υπέρβαση 
της συνολικής προθεσμίας δεν επιτρέπεται να υπερβούν 
συνολικά ποσοστό έξι τοις εκατό (6%) του συνολικού πο¬ 
σού της σύμβασης, χωρίς Φ.Π.Α. 

Εφόσον στη σύμβαση ορίζονται τμηματικές προθε¬ 
σμίες, ορίζεται υποχρεωτικά και το ποσοστό των ποινικών 
ρητρών ανά ημέρα υπέρβασης, καθώς και ο συνολικός 
χρόνος για την επιβολή τους. Το συνολικό ποσό της ποι¬ 
νικής ρήτρας για υπέρβαση των τμηματικών προθεσμιών 
δεν μπορεί να ξεπεράσει σε ποσοστό το τρία τοις εκατό 
(3%) του ποσού της σύμβασης, χωρίς Φ.Π.Α. 

3. Όταν ο χρόνος αποπεράτωσης ενός έργου έχει ιδιαί¬ 
τερη σημασία για τον κύριο του έργου και εφόσον προ- 
βλέπεται σχετικά στα συμβατικά τεύχη, μπορεί με τη σύμ¬ 
βαση να περιοριστούν οι ανωτέρω χρόνοι για την επιβολή 
των ποινικών ρητρών μέχρι το μισό, με ανάλογη αύξηση 
του ποσοστού της ημερήσιας ποινικής ρήτρας, διατη- 
ρουμένου του ανωτάτου ορίου της ποινικής ρήτρας. 

Άρθρο 6 

Έκπτωση του αναδόχου 

1. Αν ο ανάδοχος δεν εκπληρώνει τις συμβατικές του 
υποχρεώσεις ή δεν συμμορφώνεται με τις γραπτές εντο¬ 
λές της υπηρεσίας, που είναι σύμφωνες με τη σύμβαση ή 
το νόμο, κηρύσσεται έκπτωτος από την εργολαβία. 

2. Η διαδικασία έκπτωσης κινείται υποχρεωτικά κατά 
του αναδόχου, αν συντρέχει μία από τις παρακάτω περι¬ 
πτώσεις: 

α) Καθυστερήσει υπαίτια, πέραν του μηνός από της 
υπογραφής της συμβάσεως: 

ί. την έναρξη των εργασιών ή 

μ. την υποβολή του αναλυτικού χρονοδιαγράμματος, 
σύμφωνα και με τα προβλεπόμενα στη σύμβαση. 

β) Υπερβεί, με υπαιτιότητα του, για χρόνο περισσότερο 
του μηνός, τονπροβλεπόμενο στη σύμβαση χρόνο για την 
ολοκλήρωση της εργοταξιακής του ανάπτυξης. 

γ) Υπερβεί με υπαιτιότητά του, κατά δύο τουλάχιστον 
μήνες, έστω και μία αποκλειστική προθεσμία του εγκεκρι¬ 
μένου χρονοδιαγράμματος. Κατ’ εξαίρεση, ανη εκτέλεση 
των εργασιών καθυστερεί, αλλά ο ανάδοχος έχει ήδη 
εκτελέσει εργασίες που αντιστοιχούν σε ποσοστό τουλά¬ 
χιστον ογδόντα τοις εκατό (80%) του συμβατικού αντικει- 

μενού, όπως έχει διαμορφωθεί με τις τυχόν υπογραφεί- 
σες συμπληρωματικές συμβάσεις, είναι δυνατή η χορή¬ 
γηση παράτασης των προθεσμιών προς το συμφέροντου 
έργου, έστω κι αν η καθυστέρηση των εργασιών οφείλε¬ 
ται σε υπαιτιότητά του. Η παράταση χορηγείται στην πε¬ 
ρίπτωση αυτή χωρίς αναθεώρηση τιμών και με επιβολή 
των προβλεπόμενων στις διατάξεις του άρθρου 5 του πα¬ 
ρόντος ποινικών ρητρών. 

δ) Οι εργασίες του είναι κατά σύστημα κακότεχνες ή τα 
υλικά που χρησιμοποιεί δεν ανταποκρίνονται στις προ¬ 
διαγραφές. Για να κηρυχθεί ο ανάδοχος έκπτωτος για το 
λόγο αυτόν πρέπει να έχει προηγηθεί, τουλάχιστον μία 
φορά, η εφαρμογή των διατάξεων του άρθρου 46 του 
Π.Δ. 609/1985 για την αποκατάσταση των κακοτεχνιών 
του έργου και να έχει απορριφθεί, στα πλαίσια της εφαρ¬ 
μογής των διατάξεων αυτών, η ένσταση του αναδόχου. 

ε) Παρεκκλίνει επανειλημμένα από τα εγκεκριμένα σχέ¬ 
δια ή παραλείπει συστηματικά την τήρηση των κανόνων 
ασφαλείας των εργαζομένων ή προστασίας του περιβάλ¬ 
λοντος. Για να κινηθεί η διαδικασία έκπτωσης στην περί¬ 
πτωση αυτή απαιτείται η κοινοποίηση δύο (2) τουλάχι¬ 
στον σχετικών εγγράφων προειδοποιήσεων της Διευθύ- 
νουσας Υπηρεσίας προς τον ανάδοχο. 

3. Η περίπτωση γ'της ανωτέρω παραγράφου εφαρμό¬ 
ζεται αναλογικά και στην περίπτωση παραβίασης των εν¬ 
δεικτικών προθεσμιών της παρούσας παραγράφου. Για 
την εφαρμογή της καθορίζονται υποχρεωτικά στη σύμ¬ 
βαση και κατά την περίοδο έναρξης των εργασιών εκτέ¬ 
λεσης, ενδεικτικές τμηματικές προθεσμίες ανά έναν ή το 
πολύ δύο μήνες ανάλογα με το μέγεθος του έργου και τις 
συνθήκες εκτέλεσης. Οι ως άνω υποχρεωτικές ενδεικτι¬ 
κές προθεσμίες τίθενται για το διάστημα από την υπο¬ 
γραφή της σύμβασης μέχρι το πέρας του ενός τετάρτου 
(1/4) της αρχικής συμβατικής προθεσμίας περαίωσης. Το 
χρονικό αυτό διάστημα δεν μπορεί να είναι μικρότερο από 
έξι (6) μήνες. 

4. Αν υφίσταται λόγος έκπτωσης, κοινοποιείται στον 
ανάδοχο ειδική πρόσκληση της Διευθύνουσας Υπηρε¬ 
σίας, η οποία αναφέρεται απαραίτητα στις διατάξεις του 
άρθρου αυτού και περιλαμβάνει συγκεκριμένη περιγρα¬ 
φή ενεργειών ή εργασιών που πρέπει να εκτελέσει ο ανά¬ 
δοχος μέσα στην τασσόμενη προθεσμία. Η τασσόμενη 
προθεσμία πρέπει να είναι εύλογη, ήτοι ανάλογη του χρό¬ 
νου που απαιτείται κατά την κοινή αντίληψη για την εκτέ¬ 
λεση των εργασιών ή των ενεργειών. Δεν μπορεί πάντως 
να είναι μικρότερη από δέκα (10) ημέρες, ούτε και μεγα¬ 
λύτερη από τριάντα (30) ημέρες. 

Όταν ζητείται η λήψη μέτρων για την αποτροπή επείγο¬ 
ντος κινδύνου, η προθεσμία που τάσσεται μπορεί να είναι 
μικρότερη των δέκα (10) ημερών. 

5. Παρά την κοινοποίηση της ειδικής πρόσκλησης και 
τις προθεσμίες που τάσσει για την εκτέλεση συγκεκριμέ¬ 
νων εργασιών ή ενεργειών, ο ανάδοχος είναι υποχρεωμέ¬ 
νος να τηρεί τις εκ της συμβάσεως υποχρεώσεις του για 
την εμπρόθεσμη εκτέλεση των έργων ή τμημάτων του και 
υφίσταται τις νόμιμες συνέπειες από την τυχόν υπέρβαση 
των συμβατικών προθεσμιών. 

6. Αν η προθεσμία που τέθηκε με την ειδική πρόσκληση 
παρήλθε χωρίς ο ανάδοχος να συμμορφωθεί με το περιε¬ 
χόμενό της, κηρύσσεται έκπτωτος αμέσως και πάντως 
πριν την παρέλευση δεκαπέντε (15) ημερών από την πά¬ 
ροδο της προθεσμίας, με απόφαση του Προϊσταμένου 
της Διευθύνουσας Υπηρεσίας. Στην απόφαση προσδιορί¬ 


ζονται οι εργασίες και ενέργειες που τυχόν εκτέλεσε ο 
ανάδοχος σε συμμόρφωση προς την ειδική πρόσκληση 
και αιτιολογείται η έκπτωση με αναφορά στις εργασίες 
που δεν εκτέλεσε και ενέργειες που δεν συμμορφώθηκε. 

7. Αν κατά της απόφασης έκπτωσης δεν ασκηθεί εμπρό¬ 
θεσμα ένσταση ή αν απορριφθεί η ένσταση από την αρ¬ 
μόδια προς τούτο Προϊσταμένη Αρχή, η έκπτωση καθί¬ 
σταται οριστική. Αν ασκηθεί εμπρόθεσμα ένσταση, ανα¬ 
στέλλονται οι συνέπειες της έκπτωσης μέχρι αυτή να 
οριστικοποιηθεί και ο ανάδοχος υποχρεούται να συνεχί¬ 
σει τις εργασίες της εργολαβίας. Η απόφαση επί της έν¬ 
στασης εκδίδεται, μετά γνώμη του αρμόδιου Τεχνικού 
Συμβουλίου, απάτην Προϊσταμένη Αρχή και κοινοποιείται 
υποχρεωτικά, εντός δύο (2) μηνών από την κατάθεση της. 
Η τυχόν αποδοχή ή απόρριψη της ένστασης αιτιολογεί¬ 
ται, μεταξύ δε των λόγων αποδοχής μπορεί να περιλαμ¬ 
βάνεται και η καταφανής βελτίωση του ρυθμού ή της ποι¬ 
ότητας των εκτελού μενών εργασιών, ώστε να πιθανολο¬ 
γείται βάσιμα η έγκαιρη και έντεχνη εκτέλεση του έργου. 
Αν η ανωτέρω δίμηνη προθεσμία παρέλθει άπρακτη, κι¬ 
νείται η πειθαρχική διαδικασία κατά των υπαιτίων υπαλ¬ 
λήλων κατά το άρθρο 10 του παρόντος, για την επιβολή 
ποινών αναλογών προς τις επιπτώσεις της αμέλειας τους 
στα συμφέροντα του κυρίου του έργου, επιπλέον δε, ο 
ανάδοχος υποχρεούται να διακόψει τις εργασίες, έως 
ότου εκδοθεί ρητή απόφαση της Π ροϊσταμένης Αρχής επί 
της ενστάσεως του. Για το χρόνο διάρκειας της διακοπής 
δικαιούται ισόποση παράταση προθεσμίας με αναθεώρη¬ 
ση, εφόσον η ένσταση του γίνει τελικά αποδεκτή, ενώ η 
διακοπή των εργασιών δεν αποτελεί λόγο για τη διάλυση 
της σύμβασης. Ουδεμία εργασία εκτελούμενη μετά την 
ημέρα της κατά τα άνω υποχρεωτικής διακοπής των ερ¬ 
γασιών και μέχρι της τυχόν θετικής για τον ανάδοχο απο- 
φάσεως πιστοποιείται για πληρωμή. Μόλις οριστικοποιη- 
θεί η έκπτωση, η Προϊσταμένη Αρχή υποχρεούται να ενη¬ 
μερώσει εγγράφως τη Διεύθυνση Μητρώων και Τεχνικών 
Επαγγελμάτων της Γενικής Γραμματείας Δημόσιων Έρ¬ 
γων του Υπουργείου Περιβάλλοντος, Χωροταξίας και Δη¬ 
μόσιων Έργων. 

8. Αν μετά την κήρυξη της έκπτωσης και πριν την ορι¬ 
στικοποίησή της ο ανάδοχος εξακολουθεί να παραμελεί 
τις υποχρεώσεις του, η Διευθύνουσα Υπηρεσία μπορεί να 
επέμβει για την αποτροπή ενδεχόμενων κινδύνων για το 
έργο και εκτελεί τις απαιτούμενες προς τούτο εργασίες 
σε βάρος και για λογαριασμό του αναδόχου. Επίσης εκτε¬ 
λεί τις απαραίτητες κατεπείγουσες εργασίες μετά την 
οριστικοποίηση της έκπτωσης και μέχρι τον καθορισμό 
του τρόπου εκτέλεσης των υπολειπόμενων εργασιών, 
από την αρμόδια Προϊσταμένη Αρχή. Η εκτέλεση των ερ- 
γασιώντης παραγράφου αυτής γίνεται με απευθείας ανά¬ 
θεση σε άλλον εργολήπτη ή με πρόχειρο διαγωνισμό ή με 
αυτεπιστασία. 

9. Αν η έκπτωση καταστεί οριστική, ο ανάδοχος αποξε¬ 
νώνεται και αποβάλλεται αμέσως από το έργο και η εργο¬ 
λαβία εκκαθαρίζεται το συντομότερο δυνατό. 

Κατ’ εξαίρεση, μπορεί να επιτραπεί στον έκπτωτο ανά¬ 
δοχο να συμπληρώσει ημιτελείς εργασίες, ώστε να κατα¬ 
στεί δυνατή η επιμέτρηση τους ή να εκτελέσει εργασίες 
προς άρση ή αποτροπή κινδύνων. 

10. Κατά του οριστικά έκπτωτου αναδόχου επέρχονται 
αθροιστικά οι εξής συνέπειες, τις οποίες υποχρεούται να 
υλοποιήσει η Διευθύνουσα Υπηρεσία εντός μηνός από 
την οριστικοποίηση της έκπτωσης: 

α) Καθίσταται άμεσα απαιτητό το αναπόσβεστο μέρος 
της προκαταβολής προσαυξημένο με τους νόμιμους τό¬ 
κους και εισπράττεται από τον κύριο του έργου με κατά¬ 
πτωση ανάλογου ποσού της αντίστοιχης εγγύησης. 

β) Καταπίπτει υπέρ του κυρίου του έργου, ως ειδική ποι¬ 
νική ρήτρα, το σύνολο των εγγυήσεων για την καλή εκτέ¬ 
λεση του έργου, όπως ορίζονται στο άρθρο 4. 

γ) Καταπίπτει το σύνολο των ποινικών ρητρών που προ- 
βλέπονται για την υπέρβαση της συνολικής προθεσμίας 
περαίωσης του έργου και για τις τμηματικές προθεσμίες. 
Οι ποινικές ρήτρες περιλαμβάνονται στον εκκαθαριστικό 
λογαριασμό της έκπτωτης εργολαβίας. 

11. Για την εκκαθάριση της εργολαβίας καλείται ο έκ¬ 
πτωτος ανάδοχος να υποβάλει μέσα σε έναν (1) μήνα την 
επιμέτρηση των εργασιών που έχει εκτελέσει. Αν αμελή¬ 
σει την υποχρέωση του αυτή, η Διευθύνουσα Υπηρεσία 
προβαίνει η ίδια ή αναθέτει σε ιδιώτη μηχανικό τη σύντα¬ 
ξη της επιμέτρησης, καλώντας τον έκπτωτο ανάδοχο να 
παραστεί. Η επιμέτρηση ελέγχεται και εγκρίνεται από τη 
Διευθύνουσα Υπηρεσία εντός μηνάς από της υποβολής 
της και κοινοποιείται στον έκπτωτο ανάδοχο, ο οποίος 
μπορεί να υποβάλλει ένσταση εντός δεκαπέντε (15) ημε¬ 
ρών. Το ίδιο ισχύει αναλογικά και αν η επιμέτρηση συντα¬ 
χθεί με επιμέλεια της Διευθύνουσας Υπηρεσίας. Επί της 
ένστασης αποφαίνεται η Προϊσταμένη Αρχή εντός δύο (2) 
μηνών από την υποβολή της. Αν η επιμέτρηση ανατεθεί 
προς σύνταξη σε ιδιώτη μηχανικό, η σχετική δαπάνη κα¬ 
ταβάλλεται από τις πιστώσεις του έργου με απόφαση της 
Διευθύνουσας Υπηρεσίας και περιλαμβάνεται στον εκκα¬ 
θαριστικό λογαριασμό της έκπτωτης εργολαβίας. Η επι¬ 
μέτρηση περιλαμβάνει μόνο ολοκληρωμένες εργασίες. 
Κατ’ εξαίρεση ημιτελείς εργασίες και εισκομισθέντα στο 
εργοτάξιο υλικά περιλαμβάνονται στην επιμέτρηση, αν 
κατά την κρίση της υπηρεσίας είναι χρήσιμα για τον κύριο 
του έργου, εν όψει της προοπτικής συνέχισής του. 

12. Στον εκκαθαριστικό λογαριασμό περιλαμβάνεται το 
σύνολο των ποινικών ρητρών της παραγράφου 10 του πα¬ 
ρόντος άρθρου και κάθε άλλη εκκαθαρισμένη απαίτηση 
κατά του έκπτωτου αναδόχου. Αν ο εκκαθαριστικός λο¬ 
γαριασμός είναι αρνητικός, η διαφορά εισπράττεται σύμ¬ 
φωνα με τις διατάξεις που ισχύουν για την είσπραξη των 
απαιτήσεων του κυρίου του έργου. Αν κατά την παραλα¬ 
βή των εργασιών της έκπτωτης εργολαβίας, που διενερ- 
γείται ταυτόχρονα ως προσωρινή και οριστική, προκύ- 
ψουν διαφορές στα ποσά του εκκαθαριστικού λογαρια¬ 
σμού, συντάσσεται νέος τελικός λογαριασμός, αλλιώς ο 
εκκαθαριστικός λογαριασμός ισχύει ως τελικός. 

13. Αν, μετά την οριστικοποίηση της έκπτωσης, η Προϊ- 
σταμένη Αρχή αποφασίσει την ολοκλήρωση του έργου, 
προσκαλεί τον επόμενο κατά σειρά μειοδότη του διαγω¬ 
νισμού, στον οποίο αναδείχθηκε ο έκπτωτος ανάδοχος 
και του προτείνει να αναλάβει αυτός το έργο ολοκλήρω¬ 
σης της έκπτωτης εργολαβίας, με τους ίδιους όρους και 
προϋποθέσεις και βάσει της προσφοράς που υπέβαλε 
στο διαγωνισμό. Η σύμβαση εκτέλεσης συνάπτεται εφό¬ 
σον εντός δεκαπέντε (15) ημερών από την κοινοποίηση 
της πρότασης περιέλθει στην Προϊσταμένη Αρχή έγγρα¬ 
φη και ανεπιφύλακτη αποδοχή της. Η άπρακτη πάροδος 
της προθεσμίας θεωρείται ως απόρριψη της πρότασης. 
Αν ο ανωτέρω μειοδότης δεν δεχθεί την πρόταση σύνα¬ 
ψης σύμβασης, η Προϊσταμένη Αρχή προσκαλεί τον επό¬ 
μενο κατά σειρά μειοδότη, ακολουθώντας κατά τα λοιπά 
την ίδια διαδικασία. Εφόσον και αυτός απορρίψειτην πρό¬ 


ταση, η Προϊσταμένη Αρχή για την ανάδειξη αναδόχου 
στο έργο προσφεύγει κατά την κρίση της είτε στην ανοι¬ 
χτή δημοπρασία είτε στη διαδικασία με διαπραγμάτευση, 
κατά τις οικείες διατάξεις. 

Η διαδικασία της παραγράφου αυτής δεν εφαρμόζεται 
μόνο εφόσον η Προϊσταμένη Αρχή κρίνει αιτιολογημένα 
ότι οι παραπάνω προσφορές δεν είναι ικανοποιητικές για 
τον κύριο του έργου, ενώ μπορεί να εφαρμόζεται αναλο¬ 
γικά και σε περίπτωση ολοκλήρωσης έργου, ύστερα από 
αυτοδίκαιη διάλυση της σύμβασης κατόπιν πτώχευσης 
του αναδόχου ή διάλυση με υπαιτιότητα του κυρίου του 
έργου κατά τις κείμενες διατάξεις. 

14. Η διαδικασία ανάθεσης της προηγούμενης παρα¬ 
γράφου τηρείται, επιφυλασσομένων σε κάθε περίπτωση 
των διατάξεων της Κοινοτικής Νομοθεσίας, αν το κόστος 
των υπολειπόμενων για την ολοκλήρωση της εργολαβίας 
εργασιών υπερβαίνει το εκάστοτε ισχύον όριο εφαρμο¬ 
γής της. 

Άρθρο 7 

Υπεργολαβία και κατασκευαστική κοινοπραξία 
Όρια ανεκτέλεστου τμήματος εργολαβιών 

1. Σε περίπτωση σύναψης σύμβασης υπεργολαβίας, 
προϋπόθεση της, κατά τις κείμενες διατάξεις, έγκρισής 
της είναι να διατηρεί ο ανάδοχος του έργου ποσοστό του¬ 
λάχιστον εβδομήντατοις εκατό (70%) του ποσού της σύμ¬ 
βασης. 

Για το ποσό της σύμβασης υπεργολαβίας ο ανάδοχος 
δεν δικαιούται πιστοποιητικό εμπειρίας για χρήση στο 
Μ.Ε.ΕΠ., ενώ τα στελέχη του αναδόχου δικαιούνται πι¬ 
στοποιητικό εμπειρίας, το οποίο για την εξέλιξη στο Μη¬ 
τρώο Εμπειρίας Κατασκευαστών (Μ.Ε.Κ.) ανάγεται στο 
μισό του χρόνου επίβλεψης. 

2. Σε περίπτωση σύστασης κατασκευαστικής κοινοπρα¬ 
ξίας, η οποία εγκρίνεται σύμφωνα με τις κείμενες διατά¬ 
ξεις, ο ανάδοχος πρέπει να διατηρεί συνολικό ποσοστό 
συμμετοχής τουλάχιστον εβδομήντα τοις εκατό (70%). 

Αν ο ανάδοχος είναι κοινοπραξία πρέπει επιπλέον κάθε 
επιχείρηση της κοινοπραξίας να διατηρεί ελάχιστο ποσο¬ 
στό συμμετοχής δεκαπέντε τοις εκατό (15%), εκτός αν η 
συμμετοχή της στην αρχική κοινοπραξία ανέρχεται σε πο¬ 
σοστό μικρότερο του δεκαπέντε τοις εκατό (15%), οπότε 
αυτό ισχύει ως ελάχιστο ποσοστό και στην κατασκευα¬ 
στική κοινοπραξία. Στην περίπτωση αναδόχου κοινοπρα¬ 
ξίας επιχειρήσεων της ίδιας κατηγορίας, το ελάχιστο πο¬ 
σοστό συμμετοχής καθεμιάς των επιχειρήσεων αυτών 
στην κατασκευαστική κοινοπραξία δεν μπορεί να είναι κα¬ 
τώτερο από εικοσιπέντε τοις εκατό (25%). Κάθε άλλη νέα 
επιχείρηση που μετέχει στην κατασκευαστική κοινοπρα¬ 
ξία πρέπει να έχει ελάχιστο ποσοστό συμμετοχής δεκα¬ 
πέντε τοις εκατό (15%). 

3. Στηνπαρ. 45 του άρθρου 16 του Ν. 1418/1984, όπως 
αντικαταστάθηκε με το Ν. 2940/2001 (ΦΕΚ 180 Α'), προ¬ 
στίθεται εδάφιο ως εξής: 

«Με απόφαση του Υπουργού Περιβάλλοντος, Χωροτα¬ 
ξίας και Δημόσιων Έργων μπορούν να αναπροσαρμόζο¬ 
νται, κατά τάξεις του Μ.Ε.ΕΠ., τα όρια του ανεκτέλεστου 
μέρους συμβάσεων δημόσιων έργων που εκτελούνται 
στην ημεδαπή και τα οποία δεν πρέπει να υπερβαίνουν οι 
εγγεγραμμένες στο Μ.Ε.ΕΠ. εργοληπτικές επιχειρήσεις, 
προκειμένου να αναλάβουν την εκτέλεση του συνόλου ή 
μέρους δημόσιου έργου, ως ανάδοχοι ή μέλη αναδόχου 
κοινοπραξίας ή μέλη κατασκευαστικής κοινοπραξίας ή 

αναγνωρισμένοι υπεργολάβοι. Για την αναπροσαρμογή 
των ορίων, ο Υπουργός Περιβάλλοντος, Χωροταξίας και 
Δημόσιων Έργων λαμβάνει υπόψη ιδίως την ανάγκη δίκαι¬ 
ου καταμερισμού των έργων μεταξύ των τάξεων του 
Μ.Ε.ΕΠ. και το μέγεθος των επιχειρήσεωντης κάθε τάξης. 

Με την ίδια απόφαση καθορίζεται ο τρόπος απόδειξης 
της μη υπέρβασης του ως άνω ορίου, καθώς και οι φο¬ 
ρείς, τα έργα των οποίων υπολογίζονται στο ανεκτέλεστο 
μέρος.» 

4. Γ ια τη συμμετοχή σε διαγωνισμούς δημόσιων έργων 
χορηγείται σε κάθε εργοληπτική επιχείρηση εγγεγραμμέ¬ 
νη στο Μ.Ε.ΕΠ. «ενημερότητα πτυχίου», η οποία, σε συν¬ 
δυασμό με τη βεβαίωση εγγραφής που εκδίδεται από την 
υπηρεσία τήρησης του Μ.Ε.ΕΠ., συνιστά «επίσημο κατά¬ 
λογο αναγνωρισμένων εργοληπτών» κατά την έννοια του 
άρθρου 29του Π.Δ. 334/2000 και απαλλάσσει τις εργολη¬ 
πτικές επιχειρήσεις από την υποχρέωση να καταθέτουν 
τα επί μέρους δικαιολογητικά στους διαγωνισμούς. Γ ια 
την έκδοση και χορήγηση της «ενημερότητας πτυχίου» οι 
εργοληπτικές επιχειρήσεις υποβάλλουν σε τακτά χρονικά 
διαστήματα, στην υπηρεσία τήρησης του Μ.Ε.ΕΠ., τα δι- 
καιολογητικά συμμετοχής τους σε διαγωνισμούς, όπως 
αυτά ορίζονται από τις κείμενες διατάξεις. 

Με απόφαση του Υπουργού Περιβάλλοντος, Χωροτα¬ 
ξίας και Δημόσιων Έργων ορίζονται τα υποβαλλόμενα δι- 
καιολογητικά, η διαδικασία υποβολής τους, ο χρόνος 
ισχύος της «ενημερότητας πτυχίου», η διαδικασία ανανέ¬ 
ωσής της, οι συνέπειες εκ της μη υποβολής της σε δια¬ 
γωνισμό, ο χρόνος εφαρμογής του μέτρου και κάθε σχε¬ 
τικό θέμα. 

Άρθρο 8 

Ενιαία τιμολόγια, πρότυπα τεύχη διακηρύξεων 
και εντύπων προσφοράς 

1. Με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων εγκρίνονται ενιαία τιμολόγια 
εργασιών, ανάλογα με την κατηγορία και το μέγεθος των 
έργων και με την προσβασιμότητα της περιοχής εκτέλε¬ 
σης τους, πρότυπα τεύχη διακηρύξεων και εντύπων προ¬ 
σφοράς για όλα τα συστήματα υποβολής προσφοράς, 
καθώς και άλλα πρότυπα εγγράφων που χρησιμοποιού¬ 
νται κατά τις δημοπρασίες των έργων. 

2. Τα τιμολόγια, καθώς και τα πρότυπα, μετά την έγκρι¬ 
ση τους, ισχύουν υποχρεωτικά για όλους τους φορείς 
που δημοπρατούν δημόσια έργα. Με αιτιολογημένη από¬ 
φαση της Προϊσταμένης Αρχής μπορεί να προστίθενται 
στη διακήρυξη επιπλέον όροι, όταν τούτο ενδείκνυται. 

3. Οι τιμές των εργασιών των ενιαίων τιμολογίων ανα¬ 
προσαρμόζονται, όπως ορίζεται στην απόφαση και λαμ- 
βάνονται αυτούσιες ή σε συνδυασμό μεταξύ τους για τη 
σύνταξη των προϋπολογισμών των έργων. 

Άρθρο 9 

Πειθαρχικές ευθύνες διοικητικών οργάνων 

1. Η υπαίτια παράλειψη οφειλόμενης ενέργειας από όρ¬ 
γανα του φορέα κατασκευής του έργου αποτελεί πειθαρ¬ 
χικό αδίκημα. 

2. Ιδίως αποτελούν πειθαρχικά αδικήματα: 

α) Για τους επιβλέποντες το έργο: η υπαίτια καθυστέ¬ 
ρηση στην ενημέρωση του Προϊσταμένου της Διευθύνου- 
σας Υπηρεσίας για την εκ μέρους του αναδόχου παρα¬ 
βίαση του χρονοδιαγράμματος κατασκευής ή την κατα¬ 
σκευή ελαττωματικών εργασιών ή την ενσωμάτωση 


ελαττωματικών υλικών ή την παράλειψη τήρησης των νό¬ 
μιμων μέτρων ασφάλειας ή προστασίας του περιβάλλο¬ 
ντος. 

β) Για τον Προϊστάμενο της Διευθύνουσας Υπηρεσίας: 
η παράλειψη κίνησης και διεκπεραίωσης της διαδικασίας 
έκπτωσης του αναδόχου παρά τη συνδρομή των αναγκαί¬ 
ων προϋποθέσεων, η παράλειψη έγκαιρης έγκρισης των 
επιμετρήσεων και των λογαριασμών του έργου και η χο¬ 
ρήγηση εντολών για εκτέλεση εργασιών οι οποίες δεν 
προβλέπονται από την αρχική ή εγκεκριμένη συμπληρω¬ 
ματική σύμβαση, ούτω άλλως πως είναι επιτρεπτή η εκτέ¬ 
λεσή τους κατά τις κείμενες διατάξεις. 

γ) Για τον Προϊστάμενο και τα όργανα της Προϊσταμέ- 
νης Αρχής: Η παράλειψη έγκαιρης έγκρισης των Ανακε¬ 
φαλαιωτικών Πινάκων και των Πρωτοκόλλωνπροσωρινής 
και οριστικής παραλαβής, η χορήγηση παράτασης προ¬ 
θεσμίας χωρίς να υφίστανται οι νόμιμες προϋποθέσεις 
και η παράλειψη έκδοσης απόφασης σε ένσταση του ανα¬ 
δόχου κατά απόφασης κήρυξης έκπτωσης, εντός της δί- 
μηνης προθεσμίας του άρθρου 6 παρ. 7 του παρόντος. 

3. Για τα αδικήματα των προηγούμενων παραγράφων ο 
Υπουργός Περιβάλλοντος, Χωροταξίας και Δημόσιων Έρ¬ 
γων ή το αρμόδιο όργανο των άλλων φορέων που εκτε- 
λούν δημόσια έργα, είτε επιβάλλει εις βάρος των υπαιτίων, 
ανάλογα με τη βαρύτητά τους, την πειθαρχική ποινή του 
προστίμου μέχρι ποσού αντίστοιχου του μισθού των έξι (6) 
μηνών είτε τους παραπέμπει στο οικείο πειθαρχικό όργα¬ 
νο για την επιβολή των κατά τις κείμενες διατάξεις προ- 
βλεπόμενων κατά περίπτωση πειθαρχικών ποινών. 

4. Με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων καθορίζονται κατηγορίες με¬ 
γάλων ή ειδικών έργων, στην ομάδα επίβλεψης των οποί¬ 
ων μετέχει απαραίτητα και ο μελετητής του έργου. Με την 
ίδια απόφαση ρυθμίζεται κάθε σχετική λεπτομέρεια, 
ιδίως ο τρόπος καθορισμού της τυχόν αμοιβής του και η 
διαδικασία ανάθεσης των σχετικών υπηρεσιών. 

Άρθρο 10 

Εκχώρηση του εργολαβικού ανταλλάγματος 

Η παρ. 2 του άρθρου 4 του Ν. 4694/1930, όπως ισχύει, 
αντικαθίσταται κατά τα ακόλουθα: 

«2. Επιτρέπεται η εκ μέρους του αναδόχου του έργου 
εκχώρηση χρηματικής απαίτησης, για την οποία έχει συ¬ 
νταχθεί και εγκριθεί πιστοποίηση εκ της κατασκευής έρ¬ 
γου, σε αναγνωρισμένες τράπεζες ή νομικά πρόσωπα δη¬ 
μοσίου δικαίου ή προμηθευτές υλικών και μηχανημάτων 
για την εκτέλεση του έργου εκ του οποίου προέρχεται η 
απαίτηση ή εργάτες και υπαλλήλους που χρησιμοποιήθη¬ 
καν ή χρησιμοποιούνται για την κατασκευή του.» 

Άρθρο 11 

1. Στο άρθρο 5 του Ν. 2965/2001 (ΦΕΚ 270 Α') προστί¬ 
θεται η ακόλουθη διάταξη: 

«ζ. Σε περιοχή (Α) του Π.Δ. 5/13.12.1979 (ΦΕΚ 707 Δ') 
επιτρέπεται ο καθορισμός χώρου της περ. δ' της παρ. 2 
του άρθρου 1 του Ν. 2545/1997 (ΦΕΚ 254 Α') που οριοθε- 
τείται, πολεοδομείται και οργανώνεται σύμφωνα με τις 
λοιπές διατάξεις του ίδιου νόμου και υπό την προϋπόθε¬ 
ση της σύμφωνης γνώμης του Οργανισμού Αθήνας.» 

2. Το πρώτο εδάφιο της περ. γ'της παρ. 1 του άρθρου 9 
του Ν. 2938/2001 (ΦΕΚ 178 Α') αντικαθίσταται ως εξής: 

«γ) από έξι (6) εκπροσώπους του Δημοσίου, μεταξύτων 
οποίων ο Πρόεδρος του Διοικητικού Συμβουλίου και ο Δι- 

ευθύνων Σύμβουλος της εταιρείας, οι οποίοι ορίζονται με 
κοινή απόφαση των Υπουργών Οικονομίας και Οικονομι¬ 
κών και Περιβάλλοντος, Χωροταξίας και Δημόσιων Έρ¬ 
γων.» 

Η περίπτωση δ' της ίδιας παραγράφου καταργείται. 
Όπου στις διατάξεις του Ν. 2938/2001 αναφέρεται ως 
τρόπος ορισμού των μελών του Διοικητικού Συμβουλίου η 
εκλογή τους από τη Γενική Συνέλευση, εφαρμόζεται η 
ανωτέρω διάταξη. 

Άρθρο 12 

Μεταβατικές και τελικές διατάξεις 

1. Οι διατάξεις του νόμου αυτού έχουν εφαρμογή στους 
διαγωνισμούς όλων των φορέων του ευρύτερου δημόσι¬ 
ου τομέα που εκτελούν δημόσια έργα και θα προκηρυ¬ 
χθούν με διακηρύξεις που θα δημοσιευθούν μετά την 
έναρξη ισχύος του νόμου, καθώς και στις συμβάσεις που 
θα συναφθούν συνεπεία των διαγωνισμών αυτών, εξαι- 
ρουμένης της διάταξης της παρ. 4 του άρθρου 2 του πα¬ 
ρόντος, η οποία εφαρμόζεται και για τις δημοπρασίες 
στις οποίες δεν έχει συναφθεί σύμβαση μέχρι την έναρξη 
ισχύος του νόμου. Ως δημοσίευση νοείται η αποστολή της 
περίληψης προς δημοσίευση στην Επίσημη Εφημερίδα 
των Ευρωπαϊκών Κοινοτήτων ή, σε διαγωνισμούς κάτω 
του πεδίου εφαρμογήςτης Κοινοτικής Οδηγίας για τα δη¬ 
μόσια έργα, η πρώτη δημοσίευση στον ελληνικό τύπο. 
Επίσης οι διατάξεις του νόμου αυτού έχουν εφαρμογή 
στις συμβάσεις που θα συναφθούν ύστερα από διαδικα¬ 
σία απευθείας ανάθεσης ή διαγωνισμού μεταξύ περιορι¬ 
σμένου αριθμού επιχειρήσεων. 

Οι διατάξεις των παραγράφων 1,2,4,5,6,7,8 και 9 του 
άρθρου 6 του παρόντος νόμου εφαρμόζονται και στις 
συμβάσεις που εκτελούνται, εφόσον, μέχρι την έναρξη 
ισχύος του νόμου, δεν έχει κοινοποιηθεί ειδική πρόσκλη¬ 
ση της Διευθύνουσας Υπηρεσίας. 

2. Διακηρύξεις διαγωνισμών στους οποίους δεν απο¬ 
σφραγίστηκαν οι οικονομικές προσφορές μέχριτην έναρ¬ 
ξη ισχύος του παρόντος νόμου ανακαλούνται υποχρεωτι¬ 
κά και οι διαγωνισμοί επαναπροκηρύσσονται. 

Το πιο πάνω εδάφιο δεν ισχύει για τους διαγωνισμούς 
που προκηρύχθηκαν κατά το σύστημα μελέτη - κατα¬ 
σκευή. 

3. Από την έναρξη ισχύος του νόμου αυτού καταργού- 
νται: 

α) Οι διατάξεις των άρθρων 1 και 2 του Ν. 2576/1998 
(ΦΕΚ 25 Α') και οι υπουργικές αποφάσεις που εκδόθηκαν 
κατ’ εξουσιοδότησή τους. 


β) Η παρ. 5 του άρθρου 4 του Ν. 1418/1984, όπως τρο¬ 
ποποιήθηκε και ισχύει με την παρ. 1 του άρθρου 5 του Ν. 
2940/2001 καιτηνπαρ. 1 του άρθρου 15του Ν. 3212/2003. 

γ) Ηπαρ. 46τουάρθρου 16του Ν. 1418/1984. Μέχριτην 
έκδοση νέας απόφασης του Υπουργού Περιβάλλοντος, 
Χωροταξίας και Δημόσιων Έργων, εξακολουθούν να 
ισχύουν οι αποφάσεις με αριθμούς Δ15/οικ/1012/ 
25.6.2003 (ΦΕΚ 882 Β') και Δ15/οικ/6778/19.3.2004 (ΦΕΚ 
522 Β') του Υπουργού Περιβάλλοντος, Χωροταξίας και 
Δημόσιων Έργων. 

δ) Ηπαρ. 9του άρθρου6του Ν. 1418/1984, όπως ισχύει, 
ε) Ηπαρ. 7του άρθρου 17του Π.Δ. 609/1985. 
στ) Τα άρθρα 18 και 24του Π.Δ. 609/1985. 
ζ) Η παρ. 5του άρθρου 5του Ν. 1418/1984, κατά το μέ¬ 
ρος που αναφέρεται στις ποινικές ρήτρες, καθώς και οι 
παρ. 9-12του άρθρου 36του Π.Δ. 609/1985. 
η) Το άρθρο 47του Π.Δ. 609/1985. 
θ) Τα άρθρα 5, 6, 9 παρ. 2α και 19 παρ. 1 του Π.Δ. 171/ 
1987. 

ι) Κάθε γενική ή ειδική διάταξη που αναφέρεται σε θέ¬ 
ματα που ρυθμίζονται από το νόμο αυτόν. 

Άρθρο 13 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν ορί¬ 
ζεται διαφορετικά στις επί μέρους διατάξεις. 

Παραγγέλλομετη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 28 Σεπτεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙ ΑΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 28 Σεπτεμβρίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

